US ທົດລອງປູກເຂົ້າ ພັນທໍາມະດາ ກັບພັນປ່າ ເພື່ອຜົນເກັບກ່ຽວທີ່ດີຂຶ້ນ ໃນອະນາຄົດ (ເບິ່ງວີດິໂອພາສາລາວ)
ການທົດລອງປູກເຂົ້າທັງສອງຊະນິດ ພາຍໃຕ້ສະພາບອາກາດ ທີ່ຮ້ອນເອົ້າຂຶ້ນ ສະແດງໃຫ້ເຫັນວ່າ ເຂົ້າພັນປ່າຫລືພັນຫຍ້າ ໃຫ້ຜົນເກັບກ່ຽວດີກ່ວາ.
ການປ່ຽນແປງຂອງດິນຟ້າອາກາດຢ່າງວ່ອງໄວ ໄດ້ກໍ່ໃຫ້ເກີດສະພາວະແຫ້ງແລ້ງ ແລະນໍ້າຖ້ວມຢ່າງຮ້າຍແຮງຢູ່ໃນທົ່ວໂລກ ໂດຍໄດ້ທໍາລາຍການເກັບກ່ຽວຜົນລະປູກປະເພດເມັດທີ່ສໍາຄັນ ແລະພາໃຫ້ເກີດມີຄວາມເປັນຫ່ວງຄືນມາໃໝ່ ກ່ຽວກັບຄວາມໝັ້ນຄົງດ້ານສະບຽງອາຫານຢູ່ໃນໂລກທີ່ຮ້ອນເອົ້າຂຶ້ນນີ້ ພວກນັກຄົ້ນຄວ້າປະຈໍາກະຊວງກະເສດສະຫະລັດກໍາລັງສຶກສາເບິ່ງພືດປູກປະເພດເມັດທີ່ຕົກຢູ່ໃນຄວາມສ່ຽງ ແລະຈໍາພວກພືດພັນປ່າແລະຫຍ້າ ທີ່ຢູ່ໃນຕະກູນດຽວກັນ ນັກຂ່າວວີໂອເອ Zulima Palacio ກ່າວວ່າ ພວກພືດພັນປະເພດຫຍ້າ ແມ່ນສາມາດຄືນສູ່ສະພາບປົກກະຕິໄດ້ດີກວ່າ ພາຍໃຕ້ສະພາບການທີ່ຮຸນແຮງນັ້ນ ແລະເບິ່ງຄືວ່າ ໄດ້ຮັບຜົນດີຈາກສະພາບອາກາດປ່ຽນແປງດ້ວຍຊໍ້າ ໃນຂະນະທີ່ ຈໍາພວກພືດປູກທໍາມະດາທົ່ວໄປ ໄດ້ຮັບຄວາມເສຍຫາຍ ດາຣາ ບັກຄໍາ ມີເລຶ່ອງນີ້ມາສະເໜີທ່ານ ນັກພືດພັນວິທະຍາ ລູອິສ ຊີສກາ (Lewis Ziska) ໄດ້ທໍາການສົມທຽບເບິ່ງເຂົ້າທີ່ປູກຕາມນາ ແລະຈໍາພວກເຂົ້າແດງສາຍພັນວັດຊະພືດ ຫລືພັນຫຍ້ານັ້ນ ມາເປັນເວລາຫລາຍປີແລ້ວ ທ່ານ Ziska ຊຶ່ງເປັນນັກຄົ້ນຄວ້າຂອງກະຊວງກະເສດສະຫະລັດ ກໍາລັງປູກເຂົ້າແຕ່ລະພັນໃນສະພາບທີ່ມີອຸນຫະ ພູມ ແລະລະດັບທາດ Carbon Dioxide ທີ່ແຕກຕ່າງກັນ ມາຮອດປັດຈຸບັນ ເຂົ້າແດງຫລືເຂົ້າກໍ່າແມ່ນຈະເລີນງອກງາມດີເມື່ອປູກຢູ່ໃນອຸນຫະພູມທີ່ຮ້ອນເອົ້າກວ່າ ຄືມັນຈະເຕີບໃຫຍ່ໄວກວ່າ ແລະໃຫ້ເມັດຫລາຍກວ່າເຂົ້າພັນທີ່ປູກໂດຍທົ່ວໆໄປ ທ່ານອະທິບາຍວ່າ ຫ້ອງທີ່ພວກນັກຄົ້ນຄວ້າໃຊ້ທົດລອງປູກຕາມສະພາບແວດລ້ອມນີ້ ແມ່ນອໍານວຍໃຫ້ພວກເຂົາເຈົ້າສາມາດຄວບຄຸມຄວາມຮ້ອນ ຄວາມຊຸ່ມ ແລະລະດັບທາດຄາບອນ ໄດອອ໊ກໄຊດ໌ ໄດ້ ທ່ານຊິສກາ ຊີແຈງວ່າ ຫ້ອງປູກທີນຶ່ງແມ່ນຈໍາລອງສະພາບການໃນອະດີດ ສ່ວນຫ້ອງປູກທີສອງ ຈໍາລອງສະພາບການໃນເວລາປັດຈຸບັນ ພັນເຂົ້າທີ່ປູກຢູ່ໃນທາງກາງ ແລະຂ້າງຊ້າຍແມ່ນພັນເຂົ້າປູກທໍາມະດາທົ່ວໄປ ສ່ວນພັນທີ່ປູກຢູ່ຂ້າງຂວາແມ່ນພັນເຂົ້າປະເພດຫຍ້າ ທີ່ປົ່ງດອກເບັ່ງບານແລ້ວ ທ່ານ ລູອິສ ຊີສກາ ກ່າວວ່າ ສ່ວນຫ້ອງປູກທີສາມນັ້ນ ແມ່ນຈໍາລອງສະພາບອາກາດໃນອານາຄົດ ຄືລະດັບທາດຄາບອນໄດອອ໊ກໄຊດ໌ແມ່ນສູງກວ່າ ແລະອຸນຫະພູມກໍຮ້ອນກ່ວາໃນປັດຈຸບັນນີ້ ສອງອົງສາ ທ່ານຊີສກາ ດຶງຕົ້ນເຂົ້າຕົ້ນນຶ່ງຂຶ້ນມາໃຫ້ເບິ່ງ ແລ້ວເວົ້າວ່າ: ແລະຫ້ອງປູກທີສີ່ນັ້ນ ແມ່ນຕັ້ງອຸນຫະພູມໄວ້ 4 ອົງສາສູງກວ່າອຸນຫະພູມໃນປັດຈຸບັນ ຈໍາລອງສະພາບການທີ່ພວກນັກວິທະຍາສາດກ່າວວ່າ ໂລກອາດຈະປະສົບໃນອີກ 30 ຫາ 50 ປີຂ້າງໜ້າ ແລະໃນຫ້ອງນີ້ກໍຄືກັນ ປາກົດວ່າເຂົ້າພັນປ່າຈະໃຫ້ຜົນດີກວ່າ ແຕ່ເຂົ້າປູກພັນທໍາມະດາກັບຕົກຕໍ່າລົງໄປຢ່າງໃຫຍ່ ທ່ານ ລູອີສ ກ່າວວ່າ ທ່ານ ລູອີສ ຊີສກາ ອະທິບາຍຕໍ່ໄປວ່າ ເຂົ້າພັນທໍາມະດາຈະບໍ່ທົນທານຕໍ່ສະພາບອາກາດທຸກຢ່າງໄດ້ ກົງກັນຂ້າມ ເຂົ້າແດງຫລືເຂົ້າກໍ່າທີ່ເປັນພັນເຂົ້າປ່າຫລືຫຍ້ານັ້ນ ກັບປັບຕົວໄດ້ດີ ແລະທີ່ສໍາຄັນໄປກວ່ານັ້ນກໍແມ່ນວ່າ ຈໍາພວກພືດພັນເມັດທັງຫລາຍນັ້ນ ແມ່ນມີເຊື້ອພັນຈາກພືດປ່າ ທ່ານຊິສກາກ່າວວ່າ ອີງຕາມກະຊວງກະເສດສະຫະລັດ ປະເທດໄທ ຫວຽດນາມ ຈີນ ແລະສະຫະລັດ ແມ່ນພວກປະເທດຜະລິດເຂົ້າຊັ້ນນໍາຂອງໂລກ ຄືສົ່ງເຂົ້າ ພັນສໍາຄັນສີ່ຊະນິດ ອອກຂາຍໃນທົ່ວໂລກ ທ່ານຊິສກາກ່າວວ່າ ຫລາຍໆຄົນຢູ່ໃນທົ່ວໂລກແມ່ນອາໃສເຂົ້າເປັນອາຫານຫລັກ ແລະວິຊາຫາກິນຂອງເຂົາເຈົ້າ ທ່ານກ່າວຕໍ່ໄປວ່າ ທ່ານ Lewis Ziska ຊຶ່ງເປັນນັກວິທະຍາສາດ ຫວັງທີ່ຈະຜະລິດເຂົ້າພັນປ່າ ທີ່ສາມາດສະໜອງໃຫ້ພວກຊາວນານໍາໄປປູກໃຫ້ໄດ້ຜົນ ພາຍໃນ 3 ຫາ 5 ປີຕໍ່ໜ້າ ທ່ານຍັງຕ້ອງການສຶກສາເບິ່ງເຂົ້າແດງທີ່ປູກຢູ່ໃນສະພາບຄວາມແຫ້ງແລ້ງ ແລະນໍ້າຖ້ວມຮຸນແຮງ ຊຶ່ງທ່ານເຊື່ອວ່າ ໃນບໍ່ເທົ່າໃດທົດສະວັດຕໍ່ໜ້ານີ້ ມັນອາດເປັນອາຫານຫລັກໃຫ້ແກ່ໂລກ ທີ່ກໍາລັງປະເຊີນກັບສະພາບດິນຟ້າອາກາດ ທີ່ຮຸນແຮງແລະປັ່ນປ່ວນທີ່ສຸດນັ້ນໄດ້